laion/Wikipedia-Exotic huggingface dataset:
פסטיבל הכדורים הפורחים הבינלאומי בגלבוע

פסטיבל הכדורים הפורחים הבינלאומי בגלבוע מתקיים מדי שנה בשבוע הראשון באוגוסט בפארק הלאומי מעיין חרוד. הפסטיבל הראשון התקיים בשנת 2009, ביוזמת שלומי אייל, רכז הספורט של מועצה אזורית גלבוע. בניגוד לאירועים דומים בחו"ל הפסטיבל משלב לינה במקום. הפסטיבל הראשון כלל רק את מטס הכדורים הפורחים (12 במספר). נכון לשנת 2018 הוא כולל גם פעילויות נלוות רבות. החל מהפסטיבל השלישי חלק מן האירועים מתקיימים בדרום הארץ, בפארק אשכול, שבוע לאחר הפסטיבל בגלבוע. האירוע מושך אליו כ-7,000 מבקרים מדי שנה. חלק מטייסי הכדורים הפורחים מגיעים לאירוע מחו"ל. מטס כדורים פורחים בינלאומי מופע לייזרים הופעות חיות ומופעי אש ולהטוטנים מופע Night Glow - ניפוח כדורים פורחים בלילה פירוטכניקה ומופע זיקוקי דינור ענק לינת שטח באוהלים מתנפחים "רטובים" צניחה חופשית מכדורים פורחים "צביעת השמיים" במצנחי רחיפה וטרקטורוני אוויר בין בלוני ענק פסטיבל כדורים פורחים אתר האינטרנט הרשמי של פסטיבל הכדורים הפורחים הבינלאומי בגלבוע חדר החדשות צפון (2013-09-24), כדורים פורחים בגלבוע, נבדק ב-2018-07-24 גלעד כרמלי, לגזור ולשמור: הפעילויות והאירועים השווים של הקיץ, באתר ynet, 19 ביולי 2018 ליאת שומן‏, אירועי קיץ 2018: כל הפעילויות והאטרקציות ליולי-אוגוסט, באתר וואלה, 12 ביולי 2018 "חם מאוד: האירועים הגדולים של קיץ 2018". אורכב מ-המקור ב-2018-07-24. נבדק ב-2018-07-24. "המדריך להורה החכם: 30 אטרקציות ופעילויות לילדים בקיץ הזה שכוללות מזגן, צל או משב רוח כלשהו". און לייף אתר החדשות. נבדק ב-2018-07-24. פסטיבל הכדורים הפורחים הבינלאומי בגלבוע - GoodTimes, באתר www.goodtimes.co.il
בן-טובים

בן-טובים (ובת-טובים) הוא שם משפחה יהודי. האם התכוונתם ל... אהוד בן טובים – כדורגלן עבר ישראלי אילה בן-טובים – מוזיקאית יהודית-בריטית יצחק אייזיק בן טובים – עסקן. מחובבי ציון זלמן בן-טובים – עיתונאי, עסקן ומורה. איש ירושלים. בנו של יצחק אייזיק ברוך בן-טובים – מחלוצי הבנקאות בארץ ישראל ופעיל ציבור מוכר בטבריה ובתל אביב. בנו של יצחק אייזיק שמואל בן-טובים – כלכלן ויזם ישראלי. ראש מועצת כפר שמריהו. נינו של יצחק אייזיק שרה בת-טובים – מחברת שניים מספרי התחינות הנפוצים ביותר בקרב נשות יהדות אשכנז
טריינין

טריינין הוא שם משפחה. האם התכוונתם ל... אבנר טריינין – משורר ישראלי ופרופסור לכימיה פיזיקלית באוניברסיטה העברית זאב טריינין – וטרינר ישראלי. אחיו של רני הדס טריינין – מוזיקאית ישראלית, חברת להקת בלה דונה. בתו של זאב טליה טריינין – ציירת ישראלית נתן טריינין – נשיא האגודה למלחמה בסרטן רני טריינין – איש ציבור ישראלי. בעבר סגן יושב-ראש הסוכנות היהודית וראש המועצה האזורית יואב. אחיו של זאב אופיר טריינין – במאי ישראלי, בנו של רני טרנינג
פיג'ו סוג 81

פיג'ו סוג 81 (בצרפתית: Peugeot Type 81) היא מכונית משפחתית, בתצורת קבריולה מתוצרת יצרנית הרכב הצרפתית פיג'ו אשר יוצרה בשנת 1906. דגמי "פיג'ו סוג 81" הוגדרו כסוג של מכונית "(Torpedo (automobile" (אנ'). סך הכול יוצרו 251 יחידות. "Peugeot type 81 A" "Peugeot type 81 B" "פיג'ו סוג 81" דגם "B" שנת 1906 "פיג'ו סוג 81" "פיג'ו סוג 81" פיג'ו פיג'ו סוג 33 פיג'ו סוג 146 פיג'ו סוג 156 מדיה וקבצים בנושא פיג'ו סוג 81 בוויקישיתוף מכוניות פיג'ו אשר יוצרו בין השנים 1899-1909 web.archive.org/web/20150128030005 "פיג'ו סוג 81" web.archive.org/web/20080415233448 Wolfgang Schmarbeck: Alle Peugeot Automobile 1890–1990. Motorbuch-Verlag. Stuttgart 1990. ISBN 3-613-01351-7 דגמי פיג'ו סוג 81 autoconcept-reviews.com/cars_reviews/peugeot/peugeot-type-81b-double-phaeton-1906/cars_reviews-peugeot-type-81b-double דגם Peugeot type 81 B - תמונה flickr.com/photos/93207294@N04/36325513061
יוביץ'

יוביץ' (בסרבו-קרואטית: Jović) הוא שם משפחה. האם התכוונתם ל... איבו מירו יוביץ' – הנציג הקרואטי בין שלושת חברי נשיאוּת בוסניה והרצגובינה (2005–2006) בוריסלב יוביץ' (אנ') – פוליטיקאי סרבי לוקה יוביץ' – כדורגלן סרבי
All I Ever Wanted

האם התכוונתם ל... All I Ever Wanted (שיר של ארנדה) – שיר של ארנדה מה-22 באפריל 2008 All I Ever Wanted (שיר של בסהאנטר) – שיר של בסהאנטר מה-29 ביוני 2008 All I Ever Wanted (אלבום) – אלבום של קלי קלרקסון מה-6 במרץ 2009
טאניוג

טאניוג (סרבית לטינית: Tanjug, קירילית: Танјуг) הייתה סוכנות הידיעות הרשמית של יוגוסלביה והיא כיום סוכנות ידיעות בסרביה. טאניוג נוסדה בנובמבר 1943 בעיצומה של מלחמת העולם השנייה על ידי משה פיאדה, כסוכנות הידיעות של הפרטיזנים היוגוסלבים בהנהגתו של יוסיפ ברוז טיטו. שמה הוא ראשי תיבות של Telegrafska agencija nove Jugoslavije ("הסוכנות הטלגרפית של יוגוסלביה החדשה"). הסוכנות הפיצה ידיעות על מאבק הפרטיזנים היוגוסלבים בשטחי יוגוסלביה הכבושה וברחבי העולם. לאחר המלחמה, הפכה טאניוג לסוכנות הידיעות הרשמית של הרפובליקה הפדרלית הסוציאליסטית של יוגוסלביה. בתקופת השיא שלה הפעילה הסוכנות רשת עולמית של 48 כתבים, הייתה מדורגת בין עשר סוכנויות הידיעות הגדולות בעולם וסוכנות הידיעות המובילה בקרב המדינות הבלתי-מזדהות. הייתה בין הראשונות לדווח על אירועים שונים בעלי חשיבות היסטורית, בהם ההתקוממות העממית שהביאה לנפילת שליט רומניה, ניקולאה צ'אושסקו, בדצמבר 1989. במהלך מלחמות יוגוסלביה בשנות התשעים של המאה ה-20 התפתחה טאניוג לכלי תעמולה בידי הממשלה בבלגרד. ואולם ב-5 באוקטובר 2000, לאחר שהמוני מפגינים השתלטו על בניין הפרלמנט, כינתה סוכנות הידיעות טאניוג את מועמד האופוזיציה, ווייסלב קושטוניצה, "נשיאה הנבחר של יוגוסלביה", במה שנתן את האות לסיום שלטונו של סלובודן מילושביץ'. לאחר התפרקות הרפובליקה הפדרלית הסוציאליסטית של יוגוסלביה המשיכה טאניוג להיות סוכנות הידיעות הרשמית של הרפובליקה הפדרלית של יוגוסלביה ושל יורשתה, מדינת האיחוד סרביה ומונטנגרו (2003–2006), ולאחר מכן סוכנות הידיעות הלאומית של הרפובליקה של סרביה. בנובמבר 2015, בעקבות כניסתו לתוקף של חוק תקשורת חדש בסרביה, הודיעה הממשלה על מחיקת החברה בבעלות המדינה טאניוג. עם זאת, הסוכנות המשיכה לפעול כחברה ציבורית. לפי אתר החברה, סוכנות הידיעות משחררת כיום כמיליון ידיעות בכל שנה והיא סוכנות הידיעות המצוטטת ביותר באזור. מדיה וקבצים בנושא טאניוג בוויקישיתוף ידיעה באתר הגארדיאן, נובמבר 2015 הפיכה ביוגוסלביה, וואלה!, 6 באוקטובר 2000
תום יער עושה בגרות

תום יער עושה בגרות היא סדרת טלוויזיה קומדית דוקומנטרית ישראלית בכיכובה של הקומיקאית תום יער, שעלתה לשידור ב-28 ביולי 2018 בערוץ yes COMEDY. הסדרה היא סדרת המשך של "תום יער עושה את שביל ישראל", ששודרה גם היא ב-yes. בתוכנית תום יער חוזרת לפנימיית הכפר הירוק שבה למדה בצעירותה ולא השלימה את לימודיה, ומנסה לסיים את התיכון בהצלחה ולהשלים את הבגרות. בכל פרק, יער מגלמת מגוון דמויות הומוריסטיות כקטעי מעבר בין הסצינות. שלי: יו"ר ועד ההורים של בית הספר, אמא במשרה מלאה. ליביו קספרוב: בן 8, תלמיד כיתה י' בתיכון "הדולבים". בעל מבטא הונגרי אך יליד חולון. מרבה להתעסק באזור המפשעה. אסי: בת 26, לסבית, מורה לביולוגיה. ערסית ומרבה לקלל. דמות חוזרת מתום יער עושה את שביל ישראל. חן: מאבטח בבית הספר. מיכאל "קישי" גלבוע: מפקח מטעם משרד החינוך. מחפש כל הזדמנות לדווח על כשלים בפנימייה. כנרת: המזכירה של בית הספר "רוגוזין" ברעננה. עצלנית ואוכלת הרבה. אדיה: תלמידת כיתה י"א, "צופיפניקית" בשבט איילון. פרק זה טעון עדכון. אנא תרמו לוויקיפדיה ועזרו לעדכן אותו. תום יער עושה את שביל ישראל תום יער עושה בגרות, במיזם "אישים" לתיעוד היצירה הישראלית ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
Geo TV

Geo TV היא רשת טלוויזיה פקיסטני אשר החל לשדר באוקטובר 2002. משרדי הערוץ נמצאים בדובאי, שבאיחוד האמירויות הערביות. באורדו משמעות המילה "גאו" היא "חיים". הערוץ הוקם במאי 2002 על ידי חברת המדיה העצמאית (Independent Media Corporation). הערוץ החל בשידורי ניסיון ובדיקה ב-14 באוגוסט אותה שנה, והחל בשידורים קבועים ב-1 באוקטובר 2002. הרשת החלה לשדר עם השקת ערוץ Geo TV ומאז השיקה עוד כמה ערוצים: Geo Entertainment Geo News - ערוץ חדשות. Geo Tez - בעבר שידר את כותרות ולוחות השידורים של ערוצי Geo TV וכיום משדר שידורים חוזרים של תוכניות ישנות של הרשת. Geo Super - ערוץ ספורט המשדר 24 שעות ביממה, המשדר בעיקר תוכן הקשור לקריקט, איגרוף, כדורגל, טניס והוקי. Geo Kahani - ערוץ בידור באורדו המשודר בהודו, פקיסטן ומדינות נוספות. Geo Dost הוא פורטל טלוויזיוני המשדר חדשות ועוד. בפורטל הקוראים יכולים להביע את דעתם אודות הנושאים שעל הפרק. המשרדים מהם משדר הערוץ נמצאים בדובאי שבאיחוד האמירויות הערביות. הערוץ משודר באמצעות לוויין התקשורת Paksat 1R. סרט תיעודי ששודר בערוץ ועסק במחסור המים בדלתה של האינדוס זכה בפרס מיוחד בפסטיבל הטלוויזיה במונטה קרלו. בשנת 2005 זכה הערוץ בפרס מיוחד. ב-20 באפריל 2004 קיבל מנכ"ל הערוץ איברהים רחמן פרס הצטיינות בינלאומי על ההשפעה של הערוץ בפקיסטן. בשנת 2009 זכה הערוץ בפרס ערוץ הטלוויזיה הטוב ביותר. במאי 2014 אסרה PERMA, רשות התקשורת של פקיסטן על Geo TV, לשדר תוכן שעסק בגנות הנביא מוחמד. בהמשך המחאה התרחבה כשאנשים מחו שמדובר באיסור לא חוקי, בעוד מצד שני, התרחשה מחאה ארצית שמחתה נגד שידור תוכן שנוי במחלוקת. אתר האינטרנט הרשמי של Geo TV (באורדו) Geo TV, ברשת החברתית אקס (טוויטר) פרסים בהם זכה הערוץ, באתר ארכיון האינטרנט, ‏31 במאי 2014 טקס פרסי מסאלה - הזוכים, באתר !Masala, ‏12 בדצמבר 2009 PEMRA משדרת הודעה על Geo של תוכן שנוי במחלוקת, באתר ארכיון האינטרנט, ‏31 במאי 2014 מוחמד אשרף, "Geo TV תחת אש בשל חילול הקודש", באתר Gulf News Pakistan, ‏16 במאי 2014 הדגמות שנערכו נגד Geo TV, באתר The International News, ‏17 במאי 2014 מערכת, מחאות נגד האיסור הבלתי חוקי שהושת על Geo TV, באתר The International News, ‏29 במאי 2014 מחאות ברחבי המדינה בשל תוכן שגרם ל"חילול השם", באתר ארכיון האינטרנט, ‏17 במאי 2014 מחאה ארצית נגד Geo TV, באתר pt, ‏16 במאי 2014
קאורי מצומוטו

קאורי מצומוטו (ביפנית: 松本薫;‏ נולדה ב-11 בספטמבר 1987) היא ג'ודוקא עבר יפנית, האלופה האולימפית מלונדון 2012 ומדליסטית הארד מריו 2016. מצומוטו היא פעמיים אלופת העולם מהשנים 2010 ו-2015. בשנת 2005, כאשר הייתה בת 17, מצומוטו זכתה במדליה הראשונה שלה בקריירה הבוגרת כאשר זכתה במדליית ארד בטורניר 'World Cup Sofia'. בשנת 2008 זכתה באליפות אסיה לאחר שניצחה בגמר את קאנג סין-יונג הדרום-קוריאנית. באותה השנה היא זכתה בגראנד סלאם טוקיו היוקרתי כשניצחה בגמר את בת-ארצה ג'יורי מיאמוטו. באליפות העולם בשנת 2010 שנערכה בטוקיו, זכתה מצומוטו במדליית הזהב בקטגוריית המשקל עד 57 ק"ג כשניצחה בגמר את תלמה מונטיירו הפורטוגלית בהחלטת שופטים. בנובמבר היא השתתפה במשחקי אסיה שנערכו בגואנגג'ואו שבסין וזכתה במדליית הזהב לאחר ניצחון בגמר על קים ג'אן-די הדרום-קוריאנית. בשנת 2010 השתתפה בחמש תחרויות מהסבב העולמי וזכתה בכולן במדליית זהב (טורניר המאסטרס בסוואן, גראנד סלאם פריז, גראנד פרי דיסלדורף, גראנד סלאם ריו דה ז'ניירו וגראנד סלאם טוקיו). באליפות העולם בשנת 2011 שנערכה בפריז, זכתה מצומוטו במדליית הארד. מצומוטו הגיעה עד שלב חצי הגמר בו הפסידה לבת-ארצה היפנית אייקו סאטו ונשרה לקרב על מדליית הארד שם ניצחה באיפון את מיריים רופר הגרמנייה לאחר ריתוק מוצלח. באולימפיאדת לונדון 2012, מצומוטו התחרתה בקטגוריית המשקל עד 57 ק"ג וזכתה במדליית הזהב היחידה של היפנים בענף הג'ודו בלונדון. בקרב הראשון היא ניצחה את וזנה דז'וקיץ הסלובנית, בשמינית הגמר היא ניצחה את קיפאיית גסימובה האזרית וברבע הגמר ניצחה את ג'וליה קווינטוואלה האיטלקייה. בחצי הגמר היא גברה על אוטום פאבייה הצרפתייה ובגמר ניצחה את קורינה קפריוריו הרומנייה כאשר השופטים פסלו את הרומנייה לאחר התקפה לא חוקית מאחור. באליפות העולם בשנת 2015 שנערכה באסטנה, זכתה מצומוטו בפעם השנייה בתואר העולמי. את שלושת הקרבות הראשונים ניצחה מצומוטו באיפון ובשלב רבע הגמר ניצחה בזכות ניקוד יוקו את סומיה דורג'סורן המונגולית. בחצי הגמר היא ניצחה את אוטום פאבייה הצרפתייה בזכות עונשים ובגמר גברה בווזארי על קורינה קפריוריו הרומנייה. באולימפיאדת ריו 2016, מצומוטו זכתה במדליית הארד לאחר שהפסידה בשלב חצי הגמר לסומיה דורג'סורן המונגולית ונשרה לקרב על הארד בו גברה על ליאן צ'ן-לינג מטאיוואן. מצומוטו פרשה מג'ודו תחרותי בשנת 2019. אתר האינטרנט הרשמי של קאורי מצומוטו (ביפנית) קאורי מצומוטו, ברשת החברתית אינסטגרם קאורי מצומוטו, באתר olympedia.org קאורי מצומוטו, באתר איגוד הג'ודו העולמי קאורי מצומוטו, באתר JudoInside.com פרופיל וסטטיסטיקות אודות הג'ודוקא באתר sports-reference.com מידע על הג'ודוקא באתר JudoInside. הקרב מול מיריים רופר, הקרב על מדליית הארד, אליפות העולם 2011, אתר JudoInside
אליפות אירופה בכדורסל עד גיל 20

אליפות אירופה בכדורסל עד גיל 20, המוכרת בתקשורת הישראלית גם בשם היורובאסקט לנבחרות עתודה, היא תחרות כדורסל בינלאומית שנוסדה בשנת 1992 ומאורגנת על-ידי פיב"א אירופה. אלופת אירופה הנוכחית (2024) לנבחרות עתודה היא צרפת. התחרות נוסדה בשנת 1992 על ידי פיב"א ותחילה הייתה עד גיל 22, אך שונתה בהמשך לעד גיל 20. עד שנת 2004, התחרות נערכה כל שנתיים ומאז התחרות נערכת מדי שנה בקיץ. עד שנת 2004, הנבחרות היו עולות מטורניר מוקדמות. מאז שנת 2005, נערך טורניר דרג ב', הדרג השני בטיבו באליפות אירופה בכדורסל עד גיל 20 ומתקיים בנפרד. שלוש הנבחרות שמסיימות ראשונות בדרג ב', עולות לאליפות דרג א' בשנה שלאחר מכן. בהתאם לכך, שלוש הנבחרות שמסיימות אחרונות בדרג א', יורדות לדרג ב'. הטורניר של שנת 2020 שיועד להיערך בקלייפדה, ליטא בוטל עקב התפרצות נגיף הקורונה. בין השנים 1992 ל-2004, כאשר הטורניר היה נערך אחת לשנתיים, השתתפה נבחרת העתודה של ישראל בקביעות בטורניר מבלי להחמיצו. ההישג הגדול ביותר של הנבחרת באותן השנים היה הגעה למשחק הגמר בשנים 2000 (אנ') וב-2004 (אנ'), כאשר בשני המקרים נוצחה הנבחרת בגמר בידי נבחרת סלובניה. החל משנת 2005 עבר הטורניר להיערך מדי שנה וישראל שיחקה בדרג א' עד לשנת 2009. באותה שנה נשרה הנבחרת לדרג ב' לראשונה בתולדותיה. בשנת 2012 חזרה נבחרת העתודה של ישראל לדרג א' אחרי היעדרות של 3 שנים ובשנת 2017 (אנ') העפילה בפעם השלישית בתולדותיה למשחק הגמר, אך היא נוצחה בידי המארחת יוון. בשנת 2018 העפילה נבחרת העתודה של ישראל למשחק הגמר בפעם הרביעית וזכתה במדליית הזהב לראשונה בתולדותיה אחרי ניצחון במשחק הגמר על קרואטיה. בשנת 2019 אירחה ישראל את האליפות וזכתה בה בפעם השנייה ברציפות. בשנת 2022 העפילה נבחרת ישראל בפעם הרביעית ברציפות לחצי הגמר, בו הפסידה לנבחרת ספרד, וסיימה במקום הרביעי. בשנת 2023 העפילה שוב הנבחרת למשחק הגמר, והפסידה לנבחרת צרפת אחרי הארכה. בסיום כל תחרות נבחר השחקן המועיל ביותר (MVP) של האליפות. אתר האינטרנט הרשמי של אליפות אירופה בכדורסל עד גיל 20 ייצגה גם את הרפובליקה הפדרלית של יוגוסלביה ואת סרביה ומונטנגרו
הרעב הגדול

רעב המוני הוא מחסור במזון שפוקד אוכלוסייה נרחבת. מספר מקרים של רעב המוני זכו לכינוי הרעב הגדול. האם התכוונתם ל... הרעב הגדול של 1315–1317 - הרעב הגדול שפקד את צפון אירופה במאה ה-14 הולודומור – הרעב הגדול באוקראינה, שהתחולל בשנים 1932 – 1933 הרעב באתיופיה (1984 – 1985) הרעב הגדול בסין – שהתחולל בשנים 1958 – 1961 רעב תפוחי האדמה הגדול באירלנד – שהתחולל בשנים 1846 – 1849
משה סופר (פירושונים)

האם התכוונתם ל... רבי משה סופר - ה"חתם סופר", מגדולי האחרונים, וממנהיגי יהדות הונגריה. רבי משה סופר - דיין בערלוי, ומחבר הספר "יד סופר". נינו של ה"חתם סופר". רבי משה סופר - האדמו"ר מערלוי בישראל. נכדו של רבי משה סופר ה"יד סופר". רבי משה סופר מפשעווארסק - מצדיקי תנועת החסידות בדורה הרביעי, סופר סת"ם ותלמידו של רבי אלימלך מליז'נסק.
ראנוצ'ו השני פארנזה, דוכס פארמה

ראנוצ'ו השני פארנזה, דוכס פארמה (באיטלקית: Ranuccio II Farnese; ‏17 בספטמבר 1630 – 11 בדצמבר 1694), היה דוכס פארמה בין השנים 1646–1694, ודוכס קסטרו בין השנים 1646–1649. ראנוצ'ו נולד ב-17 בספטמבר 1630 בפארמה, לאודוארדו פארנזה, דוכס פארמה ולמרגריטה דה' מדיצ'י, בתם של קוזימו השני דה מדיצ'י, הדוכס הגדול של טוסקנה ומריה מגדלנה, ארכידוכסית אוסטריה. בשנת 1646 מת אביו, וראנוצ'ו עלה לשלטון במקומו, תוך שדודו, פרנצ'סקו מריה פארנזה, ואמו משמשים כעוצרים עד לבגרותו. ראנוצ'ו היה שייך למשפחת פארנזה, אשר קיבלה את השליטה בדוכסות פארמה מהאפיפיור פאולוס השלישי, לשעבר אלסנדרו פארנזה. במהלך שלטונו של אביו הייתה הדוכסות מעורבת במלחמות קסטרו, שפרצה על דוכסות קסטרו, אשר הייתה נחלה של בית פארנזה במדינת האפיפיור צפונית לרומא, אשר משפחתו של האפיפיור אורבנוס השמיני, משפחת ברבריני, הייתה להוטה לרכוש. כאשר אודוארדו לא היה מסוגל להחזיר את חובותיו לנושים שלו, הם כבשו את הדוכסות, אולם מלחמת קסטרו הראשונה הסתיימה בתבוסת האפיפיור. ראנוצ'ו סירב לפרוע את החובות שנצברו על ידי אביו, למרות שהלה חתם על הסכם שלום שבו הסכים לעשות זאת. הוא גם סירב להכיר בבישוף החדש של קסטרו, אשר מונה על ידי האפיפיור אינוקנטיוס העשירי. בשנת 1649 הבישוף החדש, החשמן כריסטורו ג'ארדה, נרצח בדרכו לבית קסטרו. האפיפיור האשים את ראנוצ'ו ברצח, ובתגובה, כוחות נאמנים לאפיפיור הטילו מצור על קסטרו וכבשו אותה, ואז הרסו אותה עד היסוד. באוגוסט אותה שנה נמחצו כוחות פארנזה לא הרחק מבולוניה, וראנוצ'ו נשאר ללא כל אמצעי לזכות בהחזרתה, על אף ניסיונותיו לרכוש אותה בחזרה בכסף. בשנת 1672 הוא קנה את בארדי וקומפיאנו מג'אנאנדראה דוריה לאנדי, ובכך העניק לדוכסות את צורתה הסופית. בימים האחרונים של שלטונו, הדוכסות סבלה בכבדות מן הנוכחות של כוחות הצבא הקיסרי, אשר לחמו במלחמת תשע השנים עם ויטוריו אמדאו השני, דוכס סבויה וצרפת. ב-11 בדצמבר 1694 מת ראנוצ'ו בפארמה, ובנו אודוארדו פארנזה, נסיך הכתר של פארמה עלה לשלטון במקומו. ב-29 באפריל 1660 התחתן ראוצ'ו עם מרגריטה ויאולנטה, נסיכת סבויה, בתם של ויטוריו אמדאו הראשון, דוכס סבויה וכריסטין מארי מצרפת, ממנה נולדו לו שני ילדים: בת מתה (1661) בן מת (1663) ב-18 בפברואר 1664 התחתן ראנוצ'ו בשנית עם איזבלה ד'אסטה, דוכסית פארמה, בתם של פרנצ'סקו הראשון ד'אסטה, דוכס מודנה ומריה קטרינה פארנזה, ממנה נולדו לו 3 ילדים: מריה מרגריטה פארנזה (1664–1718), התחתן עם פרנצ'סקו השני ד'אסטה, דוכס מודנה תרזה פארנזה (1665–1702) אודוארדו פארנזה, נסיך הכתר של פארמה (1666–1693), התחתן עם דורותיאה סופיה, רוזנת פפאלץ-נויבורג ב-1 בינואר 1668 התחתן ראנוצ'ו עם מריה ד'אסטה ממודנה, אחותה של אשתו השנייה, ממנה נולדו לו 9 ילדים: איזבלה פרנצ'סקה מריה לוצ'יה פארנזה (1668–1718) ויטוריה מריה פרנצ'סקה פארנזה (1669–1671) בן מת (1671) ויטוריה פארנזה (1672) קטרינה פארנזה (1672) בן מת (1674) אלאונורה פארנזה (1675) פרנצ'סקו פארנזה, דוכס פארמה (1678–1727), התחתן עם דורותיאה סופיה, רוזנת פפאלץ-נויבורג אנטוניו פארנזה, דוכס פארמה (1679–1731), התחתן עם אנריקטה ד'אסטה מדיה וקבצים בנושא ראנוצ'ו השני פארנזה, דוכס פארמה בוויקישיתוף
מוזיקת צ'יל-אאוט

צ'יל-אאוט (באנגלית: Chill-out) הוא מונח המשמש לתיאור סגנונות מוזיקליים שונים אשר מטרתם הרגעה, או השראת אווירה נינוחה בעת השמעתם. מוזיקת צ'יל אאוט היא לא אלקטרונית בהכרח, אם כי לרוב נעשה ביצירתה שימוש באלמנטים אלקטרוניים. כמו כן, בשל ההגדרה הבעייתית של סגנון זה, הרי שהוא חופף עם ז'אנרים רבים אחרים, בין אם במוזיקה האתנית, האלקטרונית או אפילו הג'אז. קשה להצביע על חלוצים בז'אנר מאחר שנדמה שמוזיקה רגועה הייתה מאז ומתמיד. בשנים האחרונות ניתן להבחין בדבר אחד בולט בסגנון המוזיקה שהוגדרה כ"צ'יל אאוט". מתוך כמה וכמה הרכבים מוכרים וגם כאלה שלא, קיים הרכב בולט אחד - "אניגמה". ההרכב, בראשו של מיכאל קרצו, יצר מוזיקה מרגיעה של צלילים בשילוב אלמנטים אלקטרוניים, אשר לרוב מלווה בשירה או קולות רקע בלבד. קיימים לחנים רבים שלהם אשר נוצלו כפסקולים לסרטים רבים ונעימות רקע. למרות שישנם אנשים שלא מגלים חיבור לסגנון זה, יש המזהים בין יצירותיהם את המפורסמת שבהן - "Return To Innocence". יצירות אחרות מקבלות עוצמה רבה יותר, שאינה בהכרח מרגיעה. בין המרגיעות אפשר להבחין בקיומן של מנגינות חושניות. דוגמה ליצירה שכזו ניתן למצוא בשיר "Smell of Desire", שאפילו שמו מרמז לכך. הלחן הוא שונה עם מקצב לא רועש אך ששומר על עוצמתו. בכלל בכל היצירות של הרכב זה יש משהו גותי, אפלולי ומסתורי. לרוב מנגינות ללא מילים אך עם אמירה מאוד מובהקת. קיימים עוד הרכבים שונים ומוכרים בני זמננו. "ואנגליס" הוא מבין המוכרים ביותר, אשר לרוב משתמשים במנגינותיו כמוזיקת חתונות. אולם, כאן מדובר במשהו שונה. ישנן יצירות שמזכירות בלחן שלהם משהו כנסייתי ומאוד רוחני. יש כאלה מכילים טקסטים המדברים על נצרות. רצועת צ'יל אאוט Wickethewok - Deepecho מוזיקת העידן החדש אמביינט טריפ הופ ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
איזבלה ד'אסטה, דוכסית פארמה

איזבלה ד'אסטה, דוכסית פארמה (באיטלקית: Isabella d'Este;‏ 3 באוקטובר 1635 - 21 באוגוסט 1666), הייתה בתו של פרנצ'סקו הראשון ד'אסטה, דוכס מודנה, וסבתה של אליזבטה, מלכת ספרד. איזבלה נולדה ב-3 באוקטובר 1635 במודנה, לפרנצ'סקו הראשון ד'אסטה, דוכס מודנה, ואשתו הראשונה, מריה קטרינה פארנזה, בתם של ראנוצ'יו הראשון פארנזה, דוכס פארמה ומרגריטה אלדוברנדיני. בשנת 1646 מתה אמה, ובשנת 1648 אביה התחתן עם דודתה ויטוריה פארנזה. ב-18 בפברואר 1664 התחתנה איזבלה עם ראנוצ'ו השני פארנזה, דוכס פארמה, ממנו נולדו לה 3 ילדים. ב-12 באוגוסט 1666 ילדה איזבלה את בנה אודוארדו, ו-9 ימים לאחר מכן, ב-21 באוגוסט, היא מתה כתוצאה מסיבוכים של הלידה. בשנת 1668 התחתן בעלה בשנית עם אחותה מריה ד'אסטה, ממנה נולדו לו עוד 9 ילדים. דרך בנה אודוארדו, איזבלה היא האם הקדמונית של מלכי ספרד. ב-18 בפברואר 1664 התחתנה איזבלה עם ראנוצ'ו השני פארנזה, דוכס פארמה, ממנו נולדו לה 3 ילדים: מריה מרגריטה פארנזה (1664–1718), התחתן עם פרנצ'סקו השני ד'אסטה, דוכס מודנה תרזה פארנזה (1665–1702) אודוארדו פארנזה, נסיך הכתר של פארמה (1666–1693), התחתן עם דורותיאה סופיה, רוזנת פפאלץ-נויבורג מדיה וקבצים בנושא איזבלה ד'אסטה, דוכסית פארמה בוויקישיתוף
איוואן סטריניץ'

איוואן סטריניץ' (בקרואטית: Ivan Strinić; נולד ב-17 ביולי 1987) הוא כדורגלן קרואטי המשחק בעמדת המגן השמאלי. סטריניץ' התחיל את הקריירה שלו במחלקת הנוער של היידוק ספליט. בשנת 2006 הצטרף ללה מאן ב' הצרפתית וכעבור שנה חזר לקרואטיה והצטרף להרוואטסקי דרגווליאץ. בקיץ 2008, סטריניץ' היה קרוב לסיכום עם דינמו זאגרב, אך בסופו של דבר חזר לספליט. סטריניץ' ערך את הופעת הבכורה שלו בספליט במשחק הליגה נגד זאדאר, בו ניצחה ספליט 0-1. בעונת 2009/2010, סטריניץ' הצליח לבסס את מעמדו כשחקן הרכב בקבוצה, וב-31 באוקטובר סטריניץ' כבש את שער הבכורה שלו בקריירה בניצחון 1-2 נגד דינמו זאגרב. ב-27 בינואר 2011 סטריניץ' חתם בדניפרו מליגת העל האוקראינית תמורת 4 מיליון אירו. ב-6 במרץ 2011, סטריניץ' ערך את הופעת הבכורה שלו בקבוצה בתיקו 2-2 נגד טאבריה סימפרופול. לאחר שבעונתו הראשונה, סטריניץ' שיחק רק 6 משחקים, בעונת 2011/2012 סטריניץ' הפך לשחקן הרכב בקבוצה ורשם בה 27 משחקי ליגה. ב-5 בינואר 2015, סטריניץ' עבר בהעברה חופשית לנאפולי מהסרייה א'. ב-31 באוגוסט 2017 חתם בסמפדוריה ששילמה 2 מיליון אירו תמורתו. ב-2 ביולי 2018 חתם במילאן לשלוש עונות, חודש לאחר מכן התגלתה בעיה בליבו שהשביתה אותו במשך כל העונה. ב-23 באוגוסט 2019 סיכם עם הקבוצה על שחרורו. ב-19 במאי 2010 סטריניץ' ערך את הופעת הבכורה שלו בנבחרת קרואטיה בניצחון 0-1 נגד אוסטריה. סטריניץ' משמש כמגן השמאלי הבכיר בהרכב הנבחרת, והוא השתתף עמה ביורו 2012, יורו 2016 ומונדיאל 2018. היידוק ספליט ליגת העל הקרואטית: 2009/2010 מדיה וקבצים בנושא איוואן סטריניץ' בוויקישיתוף איוואן סטריניץ', באתר Transfermarkt איוואן סטריניץ', באתר Soccerway איוואן סטריניץ', באתר WorldFootball.net איוואן סטריניץ', באתר National Football Teams איוואן סטריניץ', באתר FootballDatabase.eu
דויה צ'אלטה-צאר

דויה צ'אלטה-צאר (בקרואטית: Duje Ćaleta-Car; נולד ב-17 בספטמבר 1996) הוא כדורגלן קרואטי המשחק בעמדת הבלם באולימפיק ליון ובנבחרת קרואטיה. צ'אלטה-צאר התחיל את הקריירה שלו במחלקת הנוער של שיבניק אליה הצטרף בגיל תשע. ב-18 באוגוסט 2012 צ'אלטה-צאר ערך את הופעת הבכורה שלו בקבוצה הבוגרת בהפסד 1–3 לססווטה. בקיץ 2013 חתם בפאשינג מהליגה האוסטרית השלישית בה שיחק עונה אחת. ב-9 במאי 2014 הבקיע את שער הבכורה שלו בקריירה בתיקו 1-1 נגד וואלרן. בקיץ 2014 חתם בליפרינג מהליגה האוסטרית הראשונה שהיא גם קבוצת המילואים של רד בול זלצבורג מליגת העל האוסטרית. בעונת 2014/2015 רשם 19 הופעות בליפרינג ועוד שבע בזלצבורג. בעונת 2015/2016 הפך לשחקן הרכב בזלצבורג וסיים את העונה עם 31 משחקי ליגה כשבנוסף הבקיע שני שערי ליגה. הוא היה שותף להישג השיא של זלצבורג באירופה כאשר היא הגיעה לחצי גמר הליגה האירופית בעונת 2017/2018. ב-20 ביולי 2018 חתם באולימפיק מרסיי מליגת העל הצרפתית. ב-1 בספטמבר 2022 חתם בסאות'המפטון. ב-2 באוגוסט 2023 הושאל לאולימפיק ליון עד לסיום העונה. ב-8 ביולי 2024 עבר לליון בחוזה קבוע לשלוש שנים. בצעירותו שיחק צ'אלטה-צאר בכל הנבחרות הצעירות של קרואטיה. הוא זומן לסגל הרחב של הנבחרת הבוגרת לקראת יורו 2016, אך לא נכלל בסגל הסופי. ב-3 ביוני 2018 ערך את הופעת הבכורה שלו בנבחרת במשחק ידידות נגד ברזיל. נכלל בסגל הנבחרת לקראת מונדיאל 2018, בו היא הגיעה למקום השני - הישג שיא בכל הזמנים. רד בול זלצבורג ליגת העל האוסטרית: 2014/2015, 2015/2016, 2016/2017, 2017/2018 מדיה וקבצים בנושא דויה צ'אלטה-צאר בוויקישיתוף דויה צ'אלטה-צאר, ברשת החברתית אינסטגרם דויה צ'אלטה-צאר, באתר Transfermarkt דויה צ'אלטה-צאר, באתר Soccerway דויה צ'אלטה-צאר, באתר BDFutbol דויה צ'אלטה-צאר, באתר WorldFootball.net דויה צ'אלטה-צאר, באתר National Football Teams דויה צ'אלטה-צאר, באתר FootballDatabase.eu דויה צ'אלטה-צאר, באתר ESPN